ANAN ตั้ง “ประเสริฐ แต่ดุลยสาธิต” นั่งเก้าอี้ COO มีผล 10 มิ.ย.63
ANAN ตั้ง "ประเสริฐ แต่ดุลยสาธิต" นั่งเก้าอี้ COO มีผล 10 มิ.ย.63
ANAN ตั้ง "ประเสริฐ แต่ดุลยสาธิต" นั่งเก้าอี้ COO มีผล 10 มิ.ย.63
11 มิ.ย. 2563

บริษัท อนันดา ดีเวลลอปเม้นท์ จำกัด (มหาชน) หรือ ANAN ระบุว่า บริษัทแต่งตั้งผู้บริหารใหม่ นายประเสริฐ แต่ดุลยสาธิต ดำรงตำแหน่งประธานเจ้าหน้าที่สายงานปฏิบัติการ (Chief Operating Officer) โดยมีผลตั้งแต่วันที่ 10 มิถุนายน 2563 เป็นต้นไป
ทั้งนี้ Chief Operating Officer มีหน้าที่รับผิดชอบการจัดการด้านภาพรวมของผลการดำเนินงานของบริษัทฯ ทั้งธุรกิจคอนโดและบ้านจัดสรร รวมทั้งการตลาดต่างประเทศ (International Sales) และ รวมทั้งธุรกิจตัวแทนด้านอสังหาริมทรัพย์ บริษัท ดิ เอเจ้นท์ (พร็อพเพอร์ตี้ เอ๊กซ์เพิร์ท) จำกัด นอกจากนี้ยังมีหน้าที่ดูแลการทำงานที่เกี่ยวข้องกับการดำเนินการก่อนการก่อสร้าง (Pre-construction), การก่อสร้าง (Construction), การให้บริการหลังการขาย (Aftersales services) และ การตลาด (Marketing) อีกด้วย
โดย นายประเสริฐ มีบทบาทสำคัญในแวดวงธุรกิจการพัฒนาอสังหาริมทรัพย์ โดยดำรงตำแหน่งเป็นผู้บริหารระดับสูงของบริษัทอสังหาริมทรัพย์ชั้นนำของประเทศไทยมากว่า 27 ปี ซึ่งประกอบด้วยบริษัท บริษัท ลลิล พร็อพเพอร์ตี้ จำกัด (มหาชน) หรือ LALIN และบริษัท พฤกษา เรียลเอสเตท จำกัด (มหาชน) หรือ PS รวมถึงตำแหน่งนายกสมาคมอาคารชุดไทย  ด้านการศึกษาสำเร็จการศึกษาระดับปริญญาโทด้านบริหารธุรกิจจากจุฬาลงกรณ์มหาวิทยาลัย และปริญญาตรีด้านบัญชีจากมหาวิทยาลัยธรรมศาสตร์